બોલિવૂડમાં અક્ષય કુમાર એક આઉટસાઇડર છે અને તેમણે કોઇ પણ જાતના ગોડફાધરની મદદ વિના સફળતા મેળવી છે. બોલિવૂડના એવોર્ડ ફંક્શનમાં અક્ષયને ભલે એવોર્ડ ન મળતા હોય, પરંતુ 64મા નેશનલ એવોર્ડ સમારંભમાં ફિલ્મ 'રૂસ્તમ' અને 'એરલિફ્ટ' માટે અક્ષયને બેસ્ટ એક્ટરનો નેશનલ એવોર્ડ આપવામાં આવ્યો હતો. બોલિવૂડના સૌથી વધુ કમાણી કરતા એક્ટર્સના લિસ્ટમાં પણ અક્ષયનું નામ હંમેશા મોખરે જોવા મળે છે. આજે જ્યારે શાહરૂખની 'જબ હેરી મેટ સેજલ' અને સલમાનની 'ટ્યૂબલાઇટ' જેવી ફિલ્મો ફ્લોપ જઇ રહી છે, એવામાં અક્ષય કુમાર સફળતાની ગેરેન્ટિ આપતા એક્ટર બન્યા છે.